Meteorological Aviation Routine Weather Report

De Meteorological Aviation Routine Weather Report, besser bekannt ënner dem Akronym METAR, ass eng standardiséiert Meldung iwwer déi aktuell Wiederobservatioun vun engem Fluchhafen.

En enthält op jiddwer Fall den ICAO-Code vum jeeweilege Fluchhafen an den Observatiounszäitpunkt. Ausserdeem kënnen nach Wandrichtung, Temperatur, Siichtweit, Loftdrock a Wollekeformatioun an aner Informatiounen dran enthale sinn.

De METAR gëtt all 30 Minutten erstallt an huet eng Gëltegkeet fir 2 Stonnen, speziell Bulletinën, genannt "SPECI" (SPECIal), ginn nëmmen erstallt, wa sech ee vun de Parameteren drastesch ännert.

 Generell Syntax 
 METAR - ICAO-Code vum Fluchhafen - Dag an Zäit (UTC) vun der Meldung - AUTO (optional)- Wandrichtung a -vitess - Landebunnsiichtwäit - Wieder - Wolleken - Temperatur an Dapunkt - Loftdrock - Bemierkungen

 Opbau vun enger METAR-Meldung 
Dëst Beispill ass eng METAR-Meldung vum Findel no den WMO-Richtlinnen an ass erstallt ginn den 11. September 2007 emm 15:50 UTC:

METAR ELLX 111550Z 34004G19KT 300V100 9999 FEW030 BKN045 14/08 Q1023 NOSIG=

 METAR weist un datt dëst eng standardiséiert Meldung ass
 ELLX ass den ICAO-Code vum Fluchhafe Lëtzebuerg
 111550Z weist den Datum an d'Zäit vun der Meldung, an dësem Beispill den 11. vum Mount um 15:50 UTC
 34004G19KT weist d'Wandrichtung (340 Grad oder Nord-Nordwest) an d'Wandvitesse (4 Kniet oder 7 km/h a Wandstéiss bis zu 19 Kniet oder 35 km/h)
 300V100 weist, datt d'Wandrichtung sech vun 300 Grad (Nordwest) op 100 Grad (Ost) ännert
 9999 weist, datt d'Siicht um Fluchhafe méi wéi 10 Kilometer ass
 FEW030 weist datt den Himmel 1-2 Aachtel bedeckt ass op enger Héicht vun 3000 Fouss iwwer dem Grond
 BKN045 weist, datt den Himmel 5-7 Aachtel bedeckt ass op enger Héicht vu 4500 Fouss iwwer dem Grond
 14/08 weist d'Temperatur (14 °C) an den Dapunkt (8 °C) un, negativ Wäerter gi mat engen "M" duergestallt
 Q1023 weist, datt deen op der Plaz registréierte Loftdrock reduzéiert op Mieresspigelniveau momentan bei 1023 hPa läit
 NOSIG ("no significant change") weist datt an deenen nächsten 2 Stonne keng nohalteg Ännerungen z'erwaarde sinn
 = bedeit datt de METAR zu Enn ass

Besonnesch déi amerikanesch METARen ënnerscheede sech liicht vum WMO-Standard, wéi dëst Beispill vum John F. Kennedy Fluchhafen zu New York weist:

METAR KJFK 151051Z 35003KT 6SM BR FEW005 SCT015 OVC095 18/16 A2983 RMK AO2 RAE29 SLP102 P0002 T01780161=

 METAR weist un, datt dëst eng standardiséiert Meldung ass
 KJFK ass den ICAO-Code vum John F. Kennedy Fluchhafen zu New York
 151051Z weist den Datum an d'Zäit vun der Meldung, an dësem Beispill de 15. vum Mount um 10:51 UTC
 35003KT weist d'Wandrichtung (350 Grad oder Nord) an d'Wandvitesse 3 Kniet oder 5 km/h
 6SM weist, datt d'Siicht um Fluchhafe a Moment 6 Statute Mile oder 10 km bedréit
 BR weist, datt am Moment Donst um Fluchhafen ass
 FEW005 weist, datt den Himmel 1-2 Aachtel bedeckt ass op enger Héicht vu 500 Fouss iwwer dem Grond
 SCT015 weist, datt den Himmel 3-4 Aachtel bedeckt ass op enger Héicht vu 1500 Fouss iwwer dem Grond
 OVC095 weist, datt den Himmel 8 Aachtel bedeckt ass op enger Héicht vun 9500 Fouss iwwer dem Grond
 18/16 weist d'Temperatur (18 °C) an den Dapunkt (16 °C) un
 A2983 weist de Loftdrock op der Statioun un (29,83 inch oder 1010 hPa), den "A" steet fir Altimeter

Déi follgend Parametere gehéieren net zum WMO-Standard a sinn an Amerika zimmlech heefeg verbreet:

 RMK weist, datt elo d'Remarken als nächst kommen
 A02 weist un, datt dës Statioun en automatesche Reensensor huet. Den "AO" steet fir Automated Observation
 RAE29 weist un, datt de Reen ëm 10:29 UTC opgehalen huet. Den "RAE" steet fir Rain Ending
 SLP102 weist un, datt de Loftdrock op der Statioun 1010,2 hPa ass. Den "SLP" steet fir Sea Level Pressure
 P0002 weist, wéi vill Reen zanter dem leschte METAR Report gefall ass, an dësem Fall sinn 0,02 Inch oder 0,5 mm gefall. De "P" steet fir Precipitation (Nidderschlag).
 T01780161 weist déi genee Temperatur an de geneeën Dapunkt, an dësem Fall ass d'Temperatur 17,8 °C an den Dapunkt 16,1 °C. Sinn d'Temperaturen am positive Beräich, steet eng "0" virdrun, negativ Temperature gi mat enger "1" gekennzeechent.
 = bedeit, datt de METAR zu Enn ass

 Wandinformatioun 
De Wand an engem METAR gëtt a Kniet ugewiesen, manner geleefeg si Meter pro Sekonn a Kilometer pro Stonn. Bei guer kengem Wand gëtt als Wandrichtung 0 Grad uginn. Kënnt de Wand aus ënnerschiddleche Richtunge gëtt als Wanddirektioun "VRB" (Variabel) uginn, ausser wann d'Direktioun sech méi wéi 60° ännert ginn déi béid Richtungen duerch e "V" getrennt. Wandstéiss ginn duerch en "G" (englesch fir Gusts) gekennzeechent.

 Beispill Erklärung 29010KT Wanddirektioun: 290°, Vitess:10 Kniet 00000KT Guer kee Wand 29010G30KT Wanddirektioun: 290°, Vitess: 10 Kniet, Wandstéiss mat 30 Kniet VRB05KT Verännerlech Wanddirektioun, Vitess: 5 Kniet 29010KT 210V310 Haaptwanddirektioun: 290°, Vitess: 10 Kniet, dréint tëscht 210° an 310°, d'Variatioun gëtt nëmmen ugi wann d'Direktioun méi wéi 60° ännert.

 Siichtwäit 
D'Siichtwäit gëtt ëmmer véierstelleg a Meter ugewiesen. Ass d'Siichtwäit 10 km oder driwwer gëtt dat mat véier Néngtercher uginn. Siichtwäiten ënner 50 m ginn als "0000" ugewisen. Wa CAVOK an engem METAR ugewise gëtt, entfalen d'Siicht - a Wollekeninformatiounen.

 Beispill Erklärung 0000  Siichtwäit enner 50 m 0300 Siichtwäit 300 m 5000 Siichtwäit 5 km 9999 Siichtwäit 10 km oder driwwer

D'Pistsiichtwäit (RVR - Runway Visual Range) gëtt nëmmen uginn, wann d'Siicht entweeder op der Statioun selwer ënner 1500 m läit oder op eng vun de Landebunnen. Dobäi gëtt d'Nummer vun der Landebunn, d'Siichtwäit an d'Tendenz ugewisen. Bei der Tendenz sinn 3 Parametere méiglech: N (No Change), U (Upward) an D (Downward)

 Beispill Erklärung R24/250N  D'Siicht op der Pist Nummer 24 bedréit 250 m an huet wärend de leschten 10 Minutten net changéiert R31/100D D'Siicht op der Pist Nummer 31 bedréit 100 m an huet sech wärend de leschten 10 Minutte verschlechtert R18/800U D'Siicht op der Pist Nummer 18 bedréit 800 m an huet sech wärend de leschten 10 Minutte verbessert R17/400V800 D'Siicht op der Pist Nummer 17 varièiert tëscht 400 an 800 m

 Wiederzoustand 
De Wiederzoustand gëtt mat follgenden Textbausteng duergestallt:

Wetter (FMH-1 HANDBOOK) Qualifier Weather Phenomena INTENSITY OR PROXIMITY DESCRIPTOR PRECIPITATION OBSCURATION OTHER -Light Moderate (see note 2) +HeavyVCIn the Vicinity (see note 4)MIShallowPRPartialBCPatchesDRLow DriftingBLBlowingSHShower(s)TSThunderstormFZFreezingDZDrizzleRARainSNSnowSGSnow GrainICIce CrystalsPLIce PelletsGRHailGSSmall Hail and/or Snow PelletsUPUnknown PrecipitationBRMistFGFogFUSmokeVAVolcanic AshDUWidespread DustSASandHZHazePYSprayPOWell-Developed Dust/Sand WhirlsSQSquallsFCFunnel Cloud Tornado Waterspout (see note 3)SSSandstormDSDuststorm1.The weather groups shall be constructed by considering columns 1 to 5 in the table above in sequence, i.e. intensity, followed by description, followed by weather phenomena, e.g. heavy rain shower(s) is coded as +SHRA2.To denote moderate intensity no entry or symbol is used.3.Tornados and waterspouts shall be coded as +FC.4.The location of weather phenomena shall be reported as "in the vicinity of the station" when between 5 and 10 statute miles of the point(s) of observation.

 Bewölkung 
D'Bewölkung gëtt mat follgenden Ofkierzungen am engem METAR definéiert:

 Ofkierzung Komplett Bezeechnung Erklärung SKC Sky Clear 0 Aachtel FEW Few 1-2 Aachtel SCT Scattered 3-4 Aachtel BKN Broken 5-7 Aachtel OVC Overcast 8 Aachtel

Ausserdeem kennen an engem METAR follgend Ofkierzungen optrieden:

 CLR (Clear): 0 Aachtel Wolleken ënner 12000 Fouss (Miessung duerch automatesch Statiounen).
 NSC (No Significant Clouds): d'Wolleken iwwer 5000 Fouss ginn ignoréiert sou laang et sech net emm Wiederwolleken (CB, TCU) handelt.
 NSW (No Significant Weather): gëtt ugi wann e signifikant Wiederphänomen zu Enn ass
 CAVOK (Clouds And Visibility OK), keng Wolleken enner 5000 Fouss, d'Siichtweit iwwer 10 km, keen Cumulonimbus, a keng besonnesch Wiederphänomener ze verzeechne sinn.

D'Héicht vun der Wollekenënnergrenz gëtt a Fouss ugewisen. Zousätzlech kënnen 2 Aarte vu Wolleken an engem METAR stoen:

 Ofkierzung Erklärung TCU Towering Cumulus CB Cumulonimbus

Am Fall vun Niwwel, wou keng Wolleken erkennbar sinn, gëtt d'Vertikalsiicht als Code VV uginn. Si gëtt, wéi d'Wolleken och, a Fouss uginn. Ass keng Vertikalsiicht erkennbar, gëtt VV/// uginn.

 Loftdrock 
De Loftdrock gëtt ëmmer véierstelleg duergestallt. D'Eenheet ass entweeder Hectopascal oder Inch.

 Beispill Erklärung Q1030 QNH=1030 hPa A3020 QNH=30,20 Inch

 Wiederprevisioun 
De sougenannten TREND enthält eng Previsioun fir déi nächst 2 Stonnen. Dobäi sinn 3 Parametere méiglech: NOSIG, TEMPO a BECMG:

 Code Komplett Bezeechnung Erklärung NOSIG No Significant Change Keng nohalteg Ännerungen z'erwarden BECMG Becoming Hanner deem Code ginn déi nohalteg Wiederännerungen opgezielt TEMPO Temporary Hanner deem Code ginn déi temporäre Wiederännerungen opgezielt

Ausserdeem kënnen, wann d'Ännerung fir e bestëmmten Zäitpunkt erwaart gëtt, 3 aner Parameteren ugi sinn. Déi véierstelleg Auerzäit gëtt dann hannendru gesat.

 Code Komplett Bezeechnung Erklärung FM1900 From 19:00 UTC Ännerunge ginn ab 19:00 UTC erwaar TL1250 Till 12:50 UTC Ännerunge gi bis 12:50 UTC erwaart AT0900 At 09:00 UTC Ännerunge ginn um 9:00 UTC erwaart

 Zousätzlech Informatiounen 
Nieft de Standard-Parametere kënnen an engem METAR nach zousätzlech Informatiounen agedroe ginn, wéi Pistnzoustand, rezent Wiederphänomener oder Wandscherung um Fluchhafen.

 Code Komplett Bezeechnung Erklärung RETSGR Recent Thunderstorm with Hail Wärend der leschter hallef Stonn ass e Wieder mat Knëppelsteng opgedrueden WS ALL RWY Windshear Warning for all Runways Wandscherung op alle Pistn SNOCLO Airfield closed due to Snow Fluchhafen ass wéinst Schnéi net operationnel 24//99// Runway 24 is being cleared Pist 24 gëtt grad geraumt 24 CLRD Runway 24 cleared Pist 24 ass geraumt an erëm disponibel

 Kuckt och 
 Terminal Aerodrome Forecast

 Um Spaweck 
 http://www.wetterklima.de/flug/metar/Metarcode.htm - Ausféierlech Erklärung vun den METAR'en
 https://web.archive.org/web/20070927024421/http://www.homepages.mcb.net/bones/01UKAV/METAR.htm - Ausféierlech Erklärung vun den METAR'en

Kategorie:Meteorologie